
LĒMUMS 
Iepirkumam
Rotaļu laukumu aprīkojuma piegāde un uzstādīšana PII Strautiņš un Ādažu Līgo laukumā 
Iepirkuma identifikācijas Nr. PA „Carnikavas komunālserviss” 2026/26
				
Pasūtītājs: Ādažu novada pašvaldības aģentūra „Carnikavas komunālserviss”, NMRK 90001691745, Stacijas iela 7, Ādažu novads, Carnikavas pagasts, Carnikava, LV-2163. 
Iepirkuma nosaukums: Rotaļu laukumu aprīkojuma piegāde un uzstādīšana PII Strautiņš un Ādažu Līgo laukumā.
Identifikācijas Nr.: PA „Carnikavas komunālserviss” 2026/26.
Iepirkuma metode: Saskaņā ar Publisko iepirkumu likuma (turpmāk – PIL) 9.pantu.
Iepirkumu komisija pamatojums un sastāvs: saskaņā ar PIL 24. pantu un 29.05.2025. rīkojumu Nr. 01-3.2/25/36 “Par grozījumiem iepirkumu komisijas sastāvā 2025. gada 7.aprīļa  rīkojumā Nr.01-3.2/25/20”, kuru pārstāv K.Felkere, A.Brūvers, E.Klindžāne, A.Solovjovs, M.Leitāns, N.Jakušonoks.
Paziņojums par plānoto līgumu publicēts: 2026. gada 29. maijā. 
Piedāvājumu iesniegšanas termiņš: 2026. gada 15. jūnijs, plkst. 10:00 (EIS e – konkursu apakšsistēmā).
Piedāvājuma izvēles kritērijs: saimnieciski visizdevīgākais piedāvājums ar zemāko cenu (EUR bez PVN).
Informācija par iesniegtajiem piedāvājumiem:
	Pretendents
	Iesniegšanas datums un laiks
	Cena EUR bez PVN

	SIA "GoPlay" 
	12.06.2026 plkst. 16:07
	44830.00

	SIA "JŪRMALAS MEŽAPARKI" 
	12.06.2026 plkst. 15:28
	33976.52

	SIA "ETS Trade" 
	14.06.2026 plkst. 19:45
	36100.00



Piedāvājumu izvērtēšanas kopsavilkums un iepirkumu komisijas lēmums:
1. Ievērojot iepirkuma nolikuma 7.2. apakšpunktu un ņemot vērā Publisko iepirkumu likuma (turpmāk – PIL) 39.panta otrās daļas 2.punktu, iepirkumu komisija veic pretendentu  SIA "GoPlay", SIA "JŪRMALAS MEŽAPARKI" un SIA "ETS Trade" piedāvājumu noformējuma izvērtēšanu. 
2. Izvērtējot pretendentu SIA "GoPlay", SIA "JŪRMALAS MEŽAPARKI" un SIA "ETS Trade" piedāvājumu atbilstību iepirkuma nolikumā un normatīvajos aktos noteiktajām noformēšanas prasībām, kā arī, pārbaudot informāciju par paraksta tiesībām Uzņēmumu reģistra datu bāzē, iepirkumu komisija secina, ka pretendenti iesniedza piedāvājumus atbilstoši iepirkuma nolikuma noteiktajām noformēšanas prasībām.

Finanšu piedāvājuma vērtēšana
3. Iepirkumu komisija, pamatojoties uz nolikuma 7.1.2. un 7.1.3.apakšpunktu vērtējot pretendentu SIA "GoPlay", SIA "JŪRMALAS MEŽAPARKI" un SIA "ETS Trade" iesniegtos finanšu piedāvājumus (3.pielikums), secina, ka pretendenti finanšu piedāvājumus sagatavojuši saskaņā ar Tehniskās specifikācijas 6.2.2. apakšpunktu “Finanšu piedāvājums” ko pievienojuši saviem piedāvājumiem. Izvērtējot pretendentu iesniegtos finanšu piedāvājumus, aritmētiskas kļūdas netika konstatētas.

Tehniskā piedāvājumu vērtēšana
4. Iepirkumu komisija, pamatojoties uz nolikuma 7.1.2.apakšpunktu, veic pretendentu SIA "GoPlay", SIA "JŪRMALAS MEŽAPARKI" un SIA "ETS Trade" tehnisko piedāvājumu vērtēšanu. Pretendents parakstot pieteikuma veidlapu (Nolikuma 1.pielikums), apliecina, ka tehniskās specifikācijas prasības Pretendentam ir saprotamas un izpildāmas. Papildus pretendenti iesnieguši 2.pielikumu tehniskais piedāvājums, izvērtējot pretendentu iesniegtos Tehniskos piedāvājumus konstatē, ka:
4.1. Pretendenta  SIA "GoPlay" iesniegtais tehniskais piedāvājums, atbilst nolikuma 5. punkta prasībām;


4.2. Pretendentu SIA "JŪRMALAS MEŽAPARKI" un SIA "ETS Trade" iesniegtie tehniskie  piedāvājumi neatbilst tehniskajā specifikācijā noteiktajām prasībām, iekārtu izmēri neatbilst tehniskās specifikācijas prasībām. Konstatētās neatbilstības ir būtiskas un neļauj secināt, ka pretendentu piedāvātās preces pilnībā atbilst pasūtītāja vajadzībām un iepirkuma dokumentācijā noteiktajām prasībām. Līdz ar to pretendentu piedāvājumi ir atzīstami par neatbilstošiem un nav virzāmi turpmākai vērtēšanai.

Saimnieciski visizdevīgākā piedāvājuma noteikšana
5. Pamatojoties uz nolikuma 7.7.1.apakšpunktu, piedāvājuma izvēles kritērijs ir saimnieciski visizdevīgākais piedāvājums ar zemāko cenu EUR bez PVN. Saimnieciski visizdevīgāko piedāvājumu ar zemāko cenu ir iesniedzis pretendents SIA "GoPlay" par piedāvāto cenu 44 830.00 EUR bez PVN, kas pārsniedz pasūtītāja pieejamos finanšu līdzekļus.

6. Ņemot vērā iepriekš minēto, pamatojoties uz iepirkuma nolikuma 7.9.2. un 9.2.4. apakšpunktu, iepirkuma komisija nolemj:
6.1. Izbeigt iepirkuma procedūru, jo:
6.1.1. Pretendenta SIA "GoPlay"  finanšu piedāvājumā norādītā līgumcena pārsniedz pasūtītāja iepirkuma īstenošanai pieejamos finanšu līdzekļus;
6.1.2. Pretendentu SIA "JŪRMALAS MEŽAPARKI" un SIA "ETS Trade" tehniskie piedāvājumi neatbilst tehniskās specifikācijas prasībām;
6.1.3. nepiešķirt iepirkuma līguma slēgšanas tiesības nevienam pretendentam;
6.1.4. saskaņā ar PIL 9.panta četrpadsmito daļu informēt piedāvājumus iesniegušos pretendentus par pieņemto lēmumu.

Lēmuma pārsūdzēšanas kārtība:
Saskaņā ar PIL 9.panta divdesmit trešo daļu, pretendents, kurš iesniedzis piedāvājumu iepirkumā, uz ko attiecas šā panta noteikumi, un kurš uzskata, ka ir aizskartas tā tiesības vai ir iespējams šo tiesību aizskārums, ir tiesīgs pārsūdzēt pieņemto lēmumu Administratīvajā rajona tiesā Administratīvā procesa likumā noteiktajā kārtībā mēneša laikā no lēmuma saņemšanas dienas. Administratīvās rajona tiesas nolēmumu var pārsūdzēt kasācijas kārtībā Augstākās tiesas Administratīvo lietu departamentā. Lēmuma pārsūdzēšana neaptur tā darbību.
Sagatavoja:
Iepirkumu komisijas loceklis
          N.Jakušonoks
28660007




DOKUMENTS PARAKSTĪTS AR DROŠU ELEKTRONISKO PARAKSTU UN SATUR LAIKA ZĪMOGU

